El Taller d’Ocupació Agenda 2030, artífex de la campanya #únetealacorriente per a conscienciar sobre el consum d’aigua de l’aixeta
2025-07-24

Durant les últimes setmanes, el Taller d’Ocupació Agenda 2030, promogut per l’Ajuntament de Burjassot, està desenvolupant la campanya #únetealacorriente dins de les activitats del projecte, amb la qual es pretén conscienciar a la comunitat educativa del municipi de la importància de consumir aigua de l’aixeta, en lloc d’aigua embotellada.

Aquests últims dies, l’alumnat del Taller ha realitzat reunions amb cadascuna de les classes d’infantil i primària dels col·legis públics del municipi en les quals ha intentat sensibilitzar a l’alumnat sobre la importància de reduir el consum de plàstic i beure aigua de l’aixeta. A més, als 1275 alumnes dels centres educatius i a tot el professorat se’ls ha obsequiat amb una botella d’alumini amb el logo de la campanya #únetealacorriente, amb una bossa de cotó reutilitzable i amb un marcapàgines commemoratiu d’aquesta acció.

El contingut de la campanya va ser exposat, per part dels responsables del taller, davant el Consell Escolar de Burjassot i, després d’aquesta primera acció, es va procedir a donar la informació als 120 professors dels cinc col·legis públics de Burjassot en una xarrada-col·loqui. Durant aqueixa trobada amb el professorat, es va realitzar amb ells un tast cec d’aigua en la qual es donava a provar aigua de l’aixeta o aigua embotellada a la mateixa temperatura en 3 gots. El 80% de les persones que van realitzar el tast no va ser capaç de distingir la procedència de l’aigua.

Tal com han assenyalat els responsables de la campanya, bevent aigua de l’aixeta es contribueix a cuidar el medi ambient ja que es generen menys residus plàstics, s’estalvia diners, es guanya en comoditat al no haver de carregar amb botelles a l’hora de realitzar la compres i, a més, l’aigua de l’aixeta és saludable i rica en minerals necessaris per al nostre organisme.

Des del Taller d’ocupació Agenda 2030 de Burjassot agraeixen el suport rebut per part de l’Ajuntament de Burjassot i de tots els centres del municipi participants “que ens han obert les seues portes per a poder transmetre aquest missatge i d’aquesta manera, posar el nostre granet d’arena en la cura i millora del medi ambient”.